Datum: 22.4.2016

Vodjem timov Zdravih šol

Zadeva**: Vnašanje evalvacije za programe Zdrave šole v spletni vprašalnik 1ka**

Spoštovani vodje šolskih timov Zdravih šol!

Posredujemo vam kratka navodila za izpolnjevanje obrazca za evalvacijo nalog, ki ste jih že vnesli v spletni obrazec za načrtovanje. Na spletni strani <http://anketa.nijz.si/zs-evalvacija> je že dostopen poseben **obrazec za evalvacijo** uspešnosti nalog Zdravih šol.

Do spletnega obrazca za evalvacijo uspešnosti nalog Zdravih šol lahko dostopate s klikom na povezavo <http://anketa.nijz.si/zs-evalvacija> ali tako, da naslov povezave ročno vpišete v naslovno vrstico brskalnika (in ne v iskalnik Google ali podobno).

Spletni obrazec za evalvacijo programov Zdrave šole v nadaljevanjuizpolnite tako, da:

1. Podatke v spletni obrazec vnaša praviloma vodja tima Zdrave šole oz. vodja naloge z vednostjo vodje tima (vodja tima Zdrave šole mora imeti pregled nad nalogami).
2. Na spletni povezavi <http://anketa.nijz.si/zs-evalvacija>, se nahaja uvodna stran spletnega obrazca, kjer s klikom na gumb **»naslednja stran«** pričnete z izpolnjevanjem obrazca.
3. **Vprašalnik za evalvacijo nalog** jepotrebno (za razliko od obrazca za načrtovanje) izpolniti **le enkrat od začetka do konca.**
4. Pri 4. vprašanju odgovarjate za **vse naloge, ki ste jih vpisali v obrazec na načrtovanje, naenkrat**. Ni potrebno za vsako nalogo znova vstopati v obrazec.

Za **vsako nalogo posebej pa morate navesti vse tri rubrike** (Naslov naloge, Oceno in Naloga v prihodnje).

Zelo pomembno je, da je **naslov naloge, ki ste jo vnesli že predhodno v obrazec za načrtovanje, popolnoma enak naslovu naloge v obrazcu za evalvacijo!** V nasprotnem primeru povezava podatkov iz obeh obrazcev ne bo možna.

1. Vprašanja od 5. do 7. zajemajo **vaše mnenje, zakaj so bile nasplošno naloge neuspešne oz. uspešne** (upoštevate celoten letni program Zdrave šole).
2. Za lastno evidenco lahkoizpolnjen obrazec za evalvacijo nalog **shranite in/ali natisnete, preden zaključite z vnosom.** Ko obrazec izpolnete, se **v levem spodnjem kotu nahaja pdf ikona**. S klikom nanjo se vam odpre pdf dokument, ki prikazuje izpolnjen evalvacijski obrazec in po želji ga lahko **shranite in/ali natisnete**. Po tem, ko zaključite **vnos vseh podatkov, ne morete več dostopati do njih ali jih spreminjati.**
3. Predlagamo vam, da za potrebe vašega tima Zdrave šole evalvacijo nalog vpišete na **stare obrazce, ki jih hranite za svojo evidenco.**

Prosimo vas, da **vnesete podatke** za evalvacijo nalog v spletni obrazec najkasneje **do 10. julija 2016.** Po tem datumu bo obrazec zaprt in vnos vanj ne bo več možen, ker bo potekal postopek obdelave podatkov za potrebe nacionalnih in regijskih poročil. Za upoštevanje navodil se vam lepo zahvaljujemo!

Za vse dodatne informacije glede vnašanja podatkov se lahko obrnete na e-naslov: Nina.Scagnetti@nijz.si

Mojca.Bevc@nijz.si .

Želimo vam uspešno delo še naprej in vas lepo pozdravljamo!

Nacionalni tim Zdrave šole